SEBUAH SIRI NETFLIX
Kami kembali.
Betulkah?
Bersedia untuk pengembaraan baharu.
Kita boleh cuba beberapa kali saja.
Macam-macam perkara dah berlaku, jadi biar saya ringkaskan.
Rumah Darin di Malibu terbakar,
tapi dia bina semula rumah impian berkonsepkan mesra alam.
Biar alam semula jadi menentukannya.
Mungkin anda rasa saya gila, tapi hasilnya pasti menakjubkan.
Sementara itu,
dia berteduh di situ.
Pada awal tahun 2020, saya ziarah kawan-kawan di Australia.
Saya nak bersantai dan meluncur air.
Tiba-tiba sahaja, bum!
Saya terpaksa sambung cuti beberapa minggu lagi
yang bertukar menjadi bulan.
Sepanjang berada di sini,
saya jatuh cinta dengan Australia.
Saya nak kongsi keindahannya dengan keluarga dan sahabat saya.
Suasana kehidupan di sini agak berbeza.
Ia sebuah pulau.
Mereka ambil pendekatan agresif dalam membendung wabak Covid-19…
Hei.
Bertenang.
…lantas mencatat kadar jangkitan dan kematian yang rendah.
Demi keselamatan semua kru,
penggambaran dijalankan di Australia.
Jadi, mereka pun datang.
QANTAS JATI AUSTRALIA
Hari ini hari ke-9 saya kuarantin di hotel.
Macam Groundhog Day.
Alamak, tertelan.
Kali ini, kami akan meneroka negara keenam terbesar di dunia
yang kaya dengan variasi biom, iklim dan organisma unik.
Oh, Tuhan!
Kami mengembara dari puncak gunung…
Cantik pejabat.
…ke terumbu sawar sambil menikmati sajian tempatan…
Oh, Tuhan.
…yang segar dari sumbernya.
Minum.
Kami bertemu inovator terkemuka…
Ia akan berkumpul dan agregat,
mendesegregasi dan tersebar ke seluruh biosfera.
…bagi menambah baik cara hidup supaya lebih efisien dan mampan.
Kami guna ilmu yang dipelajari di sini
dan curahkannya ke seluruh mikrokosma Bumi.
Fokus episod kali ini ialah pemuliharaan habitat.
Comelnya!
Kami jumpa pencinta alam Australia…
Ini Taman Jurassic kami.
…untuk tengok inisiatif mereka dalam melindungi flora dan fauna…
- Ini perjalanan terakhir awak. - Hei, kawan.
…dan siratan impaknya kepada kita semua
kerana kita menghuni habitat yang sama.
Nampak? Itu Bumi. Itu tempat tinggal kita semua.
Cepat.
Penanda AV.
Masa jejak kasih!
Semua orang tamat kuarantin selepas dua minggu.
Ya!
Kru Down to Earth kembali.
Hei! Apa khabar? Sihat?
- Gembira jumpa awak. - Samalah.
Tak sabar betul! Jom raikannya.
Apa khabar? Saya nampak awak.
Gembira jumpa awak.
- Sihat? - Lama tak jumpa.
- Awak dah botak? - Belum.
Ya!
Fakta sejarah ringkas.
Budaya peribumi di Australia bermula kira-kira 60 ribu tahun dahulu
dan generasi hari ini meneruskan adat dan ritual
yang diwarisi sejak turun-temurun untuk kekalkan sejarah mereka.
Ada kira-kira 500 suku masyarakat peribumi di Australia
yang berbeza bahasa dan resam,
tapi berkongsi satu tradisi, upacara sambutan.
Menurut budaya mereka, sebelum masuk ke kawasan komuniti,
kita harus memperkenalkan diri, menyatakan tujuan
dan minta izin sebagai tanda hormat.
Sebelum penjajahan British,
Australia diduduki sepenuhnya oleh pelbagai suku peribumi atau geng,
sepertimana yang digelar suku peribumi lain.
Mereka berasal dari suku Darug
yang merupakan penduduk asal Australia.
Upacara ini mengiktiraf dan memperakui
kependudukan mereka sebagai penduduk asal tanah ini.
SUKU GADIGAL-DARUG, BUDAWANG-YUIN, WIRADJURI DAN NGEMBA
Selamat datang, saudara.
Terima kasih.
Di sini, kamu berada di bawah perlindungan pak cik.
Sebaik keluar dari garisan dan berjalan melalui asap itu,
kita bersaudara.
Sila kenalkan diri kamu kepada nenek moyang kami
dan beritahu tujuan kedatangan kamu.
Nama saya Zac.
Saya dilahirkan di San Luis Obispo, California.
- Ya. - Saya datang ke sini
untuk menimba ilmu, mencari perspektif, memahami budaya,
masyarakat dan bersaudara dengan komuniti kamu.
Indahnya. Terima kasih.
Nama saya Olien. Nama pertama saya Darin.
Saya dilahirkan di Minnesota, Amerika Syarikat.
Saya berbesar hati dapat berada di sini. Elemen rohaniah di sini sangat kuat
dan saya rasa rendah diri serta terharu dapat berada di sini.
Ritual ini berkait dengan beberapa upacara asal.
Contohnya, apabila suku lain mahu lintas sempadan.
Api bersifat rohaniah dan asap menyucikan.
Jika ada roh jahat yang dibawa orang luar,
asap itu akan mengusirnya.
Jiwa kita dibersihkan sebelum pengembaraan bermula.
Bersihkan jiwa kamu, Darin dan Zac, kepada Tuhan Langit.
Kita mengasapi kepala kita.
Kita mengasapi kaki untuk bersihkan jiwa kepada Bumi.
Kita bersihkan bahagian badan kita
dan ia buat kita rasa seperti dilahirkan semula.
Asap itu akan buang segala nista.
Saya nak beri sesuatu iaitu tali kepala istiadat.
Warnanya jingga, melambangkan darah dari tanah kami
dan Tuhan Matahari ialah moyang kami yang Maha Besar
untuk menyatukan semua
dan saya nak lindung kamu sepanjang kamu di sini.
Zac dan Darin, sila berdiri.
Tali kepala istiadat ialah hadiah daripada kami untuk mengalu-alukan kamu
ke tanah tumpah darah kami.
Ini oker. Ia akan melindungi kamu.
Dalam bahasa kami, Warami, atau "selamat datang".
Nenek moyang mereka beri kami restu
dan nasihat sebagai pedoman sepanjang pengembaraan.
Terimalah persaudaraan yang ikhlas ini,
- dari hati ke hati. - Baiklah.
- Selamat datang. - Terima kasih.
- Selamat datang, saudara.
Selamat datang, Zac.
- Terimalah. - Terima kasih.
Bersatu teguh, bercerai roboh.
Ya. Terima kasih.
- Selamat datang. - Terima kasih.
Keluarga Down to Earth dialu-alukan.
Seluruh kru kami melalui upacara itu dan semua orang terharu.
Ini permulaan baharu.
Dalam usaha mengurangkan cap kaki karbon sepanjang penggambaran ini
dan memainkan peranan dalam pemuliharaan habitat,
kami buat pembaharuan.
Kereta elektrik?
Yakah?
Hebatnya.
Kereta baharu.
Kami terpaksa guna kereta hibrid di sesetengah kawasan,
tapi ini akan mengungguli pengembaraan kami.
Cantiknya! Hebat betul.
Wah, awak nak pandu?
Ya.
Kita nak langgar Mitch?
Tak, jangan langgar Mitch.
Penanda AV.
Awak dah sedia, Zip-a-Dee-Doo-Dah?
Pastikan kita memandu di lorong kanan.
Di Australia, lorong kiri. Anda faham maksud saya.
- Hebatnya. - Awak pandu. Saya nak tidur.
Selamat malam.
Sebelum misi memulihara habitat ini bermula,
kami mahu menikmati keindahan alam semula jadi
yang diciptakan Tuhan.
Seratus kilometer dari barat Sydney,
terletaknya sebuah tapak Warisan Dunia iaitu Banjaran Blue Mountains.
Selain keindahannya yang memukau,
ia dihuni pelbagai spesies yang jarang ditemui dan terancam.
Wah, tengok itu!
Tengoklah tempat ini. Menakjubkan.
Ada kawasan rizab sebagai taman perlindungan
untuk berkhemah, mendaki dan pelbagai aktiviti lain.
Kita tiba di Blue Mountains menaiki Ioniq.
Kalau anda penggemar aktiviti lasak,
cari Dan untuk timba pengalaman yang luar biasa.
- Saya Zac. Selamat berkenalan. - Dan.
- Dan, saya suka pejabat awak. - Ya, memang cantik.
Ini bukan mendaki, tapi mengarai.
Saya berbesar hati dapat tinggal dan bekerja di Blue Mountains.
Di bawah ini ialah Lembah Jamison.
Bak kata orang, "Warami mittagar."
"Selamat datang, kawan" dalam bahasa suku Darug,
masyarakat peribumi Blue Mountains.
- Pemandangannya menakjubkan. - Macam lukisan.
Kita akan ke Ngarai Empress.
Ia antara ngarai terbaik di Blue Mountains.
Ada beratus-ratus ngarai yang cantik
dan sangat sempit di celah-celah tebing batu pasir ini.
Ada anak sungai.
Kita akan pakai sut basah, topi keledar, abah-abah
dan heret seutas tali tebal.
Kita akan lompat dari tebing dan berenang.
Akhir sekali, kita takik turun dari air terjun setinggi 30 meter.
Okey, tiada masalah! Jom!
- Jom! Tak sabarnya. - Okey.
Wah, hebatnya.
Salah satu sebab Blue Mountains mendapat status Warisan Dunia
adalah kerana kepelbagaian flora dan faunanya.
Terutamanya pokok ikonik Australia iaitu pokok kayu putih.
Ada 100 spesies pokok kayu putih di Blue Mountains
dan angka itu agak besar untuk sebuah wilayah kecil di Australia.
- Kayu putih memang hebat. - Menakjubkan.
Ada banyak sumber mata air di kawasan ini?
Di Blue Mountains, kita ada paya tergantung
yang terbentuk di tebing curam.
Ini kawasan takungan dan tapisan air yang besar.
Kalau awak minum air paip di Sydney,
ia mempunyai rasa manis yang jarang didapati
kerana sumber air itu adalah dari sini.
Pemuliharaan habitat ini berbeza.
Sebuah kawasan perlindungan yang dipulihara dan terbuka
untuk tatapan generasi akan datang.
Kebanyakan negara mempunyai sistem taman negara
dan pada hari ini, kira-kira 15 peratus Bumi
dirizabkan dan dilindungi daripada sebarang pembangunan.
Tadi kita di atas sana, di hutan kering pokok kayu putih,
tapi sekarang kita berada di landskap yang berbeza sama sekali.
Sekarang, kita di hutan hujan.
Ia masih sejuk dan lembap seperti zaman Gondwana dahulu.
Tumbuh-tumbuhan Gondwana tumbuh subur di sini.
Pokok coachwood, paku-pakis dan sassafras.
Ini Taman Jurassic kami.
Ia wujud sejak zaman dinosaur.
Kita kembali ke 100 juta tahun dulu cuma beberapa ratus meter dari sana.
Terkejut saya. "Kami tak kisah berbelanja besar."
Mengarai ialah cara terbaik untuk teroka kisah itu.
- Apa tunggu lagi? - Ya.
Saya rasa kita patut pakai kelengkapan di kawasan landai ini.
Kita akan pakai sut basah, topi keledar dan abah-abah di sini.
Dan beri taklimat keselamatan dan ajar cara untuk guna semua peralatan.
Jangan buat aktiviti ini tanpa bimbingan profesional.
Ia sangat berbahaya dan boleh meragut nyawa.
Kami bukan pakar, tapi sekurang-kurangnya kami ada Dan.
Okey, semua. Jangan teragak-agak.
- Buat dengan yakin, okey? - Ya.
Satu, dua, tiga!
Macam aktiviti bina pasukan
yang memupuk semangat kepercayaan dalam pasukan,
tapi anda sendirian.
Ia nampak menakutkan,
tapi saya tak kisah.
Perlahan-lahan.
Okey, kiraan kepala.
Okey, semua ada.
Itu gunanya cawan itu.
Syukurlah tiada sesiapa hilang atau cedera.
Okey, terima kasih. Sedapnya.
Kami raikannya dengan sebotol teh panas dan bersedia untuk aktiviti akhir,
menakik turun dari sini,
dari air terjun setinggi 30 meter?
Alamak.
Lepaskan tali sekarang. Kaki dulu.
Bagus. Turun.
- Dah sedia nak turun? - Ya.
Okey.
Baiklah, Zac. Saya nak awak undur perlahan-lahan.
Duduk dalam abah-abah itu, okey?
Okey.
Okey, kangkang luas-luas. Bagus. Turun.
Apalah agaknya dosa saya sehingga terpaksa takik turun dari sini?
Apa-apa pun, saya tak boleh patah balik.
Bagus! Turun!
Bagus! Teruskan!
Oh, Tuhan! Saya berjaya.
Kami semua berjaya!
Syabas, semua!
Semua negara ada kawasan perlindungan
yang terpelihara daripada pembangunan dan dikhaskan untuk pelancongan,
tapi masih boleh diterokai dan dihargai.
Namun, ramai pihak cuba mencerobohnya.
Pemaju komersial, industri bahan api dan lain-lain lagi
sentiasa mencari kawasan yang kaya dengan sumber asli.
Kita boleh selamatkan taman negara di seluruh dunia dengan duit dan masa.
Kalau berkesempatan, jangan lupa datang.
Pengalaman itu tak boleh dibeli.
Selama sejam setengah, kami menyelusuri gunung-ganang
untuk ke taman perlindungan lain.
Ada beberapa haiwan yang sinonim dengan Australia,
bermula dengan koala.
Walaupun ada kalanya ia dipanggil "beruang koala",
ia bukan beruang,
tapi ia memang haiwan yang comel.
Koala memang tersenarai sebagai spesies terancam
sebelum kebakaran hutan baru-baru ini.
- Hei. - Hai.
- Apa khabar? - Sihat.
Science For Wildlife organisasi pemuliharaan bukan untung
yang giat memantau dan meningkatkan populasi koala.
- Smudge. - Hai, Smudge.
- Hai. - Salam kenal.
Hai, Smudge!
Smudge Si Pakar.
Saya patut jelaskan. Smudge anjing yang sangat baik.
Namun disebabkan pencemaran racun,
ia pakai berangus Hannibal Lecter demi keselamatannya, bukan kami.
Jadi, apa kepakaran Smudge?
Smudge sangat mahir mengesan najis koala.
Wah.
Benar. Kepakaran Smudge ialah menghidu hidu najis koala
kerana di mana ada najis, di situlah ada koala
dan itulah yang kami cari.
Apa kamu jumpa? Banyak koala yang berpindah?
Majoriti hutan Warisan Dunia terbakar.
Kami bimbang koala pupus.
Mungkin rupa buminya yang berbukit,
sebahagian kawasan terselamat dan terlindung daripada api.
Susah nak nampak koala kerana landskap pokok-pokok di sini.
Kalau banyak najis, maksudnya di situlah koala tinggal.
Dengan menjejak lokasi yang ada banyak najis koala,
mereka boleh kaji habitat yang disukai koala.
Kelak, mereka harap dapat bina lebih banyak habitat mesra koala.
Kita akan buat carian di sini.
Kawasan ini seluas satu hektar dan masa pencarian 15 minit.
Smudge sangat cekap.
- Maksudnya, 2.5 ekar dalam 15 minit? - Ya.
- Wah!
Syabas, Smudge.
Selain daripada itu, kami kaji punca koala di sini terselamat.
Apa keistimewaan rupa bumi, habitat dan persekitaran di sini?
Kemudian, kami akan lindung kawasan itu supaya ia boleh berkembang biak.
Walaupun hari ini populasinya kecil, tapi prospek di sini cerah.
Harapan ialah pemangkin semangat kita.
- Smudge boleh beri kita semangat. - Saya setuju.
Sedia? Okey, pergi!
Smudge mula beraksi untuk kesan najis koala.
Dah jumpa? Bagus!
- Pandainya. - Biar betul! Apa?
Apa?
Pantas.
Oh, Tuhan! Ya.
Syabas, Smudge!
Besarnya najis itu.
- Ya. - Itu dia.
Ya! Bagus, Smudge! Syabas!
- Bagus! Pandainya. - Hebat!
Apa?
- Hebatnya! - Separuh saja.
- Secebis saja. - Mustahil manusia akan perasan.
Betul.
Hebatnya.
Smudge memudahkan kerja kita. Najis ini kecil.
Ya, ia dah pecah.
- Kita nak teruskan? - Cari lagi.
- Smudge. - Okey.
Mengagumkan.
Najis itu dah kering. Smudge boleh buat lebih baik.
- Jumpa lagi? Bagus. - Ada seketul.
- Ia agak pelik. - Kecilnya.
Ya, tapi teksturnya lembut dan baunya masih kuat.
Salah satu perbezaan antara najis oposum dan koala
- ialah baunya. - Busuknya!
Bau najis koala macam bau pokok kayu putih.
Jadi, apa awak boleh tahu daripada najis koala ini?
Koala ini kecil, mungkin anak koala.
- Berdasarkan saiznya. - Ya.
Wah, mereka memang pakar.
- Tak sangka saya hidu najis hari ini. - Saya pun.
- Menakjubkan. - Baiklah.
Kuat juga baunya.
- Tengik? - Bau najis.
Baunya tak sama macam pokok kayu putih. Bau ini macam bau najis.
Tak!
Tolonglah. Awak patut hidu najis oposum pula.
- Ya, jom. - Bandingkan baunya.
Nah, jurukamera. Hidu.
Awak tahan nafas!
- Dia tahan nafas! - Ya.
Dengan adanya bukti koala hidup di kawasan itu,
mereka guna kaedah lebih berteknologi tinggi untuk jejaknya.
Hei, semua.
- Hai! - Hai!
Macam mana? Dah jumpa koala?
Ya, ada seekor koala yang penyegitigaannya di arah ini.
Wah, macam mana awak tahu?
Alat ini macam penunjuk digital.
Ia mengesan koala melalui frekuensi VHF.
Okey, bacaannya 98.
- Maksudnya, ada koala di arah sana. - Ya.
Macam mana koala memantulkan isyarat?
Koala dipakaikan kolar seperti VHF.
Wah, semua koala dipakaikan kolar?
Ya.
Saya faham! Macam alat pengesan dalam Robocop.
- Boleh kita pergi? - Nak ikut?
- Ia sangat mengujakan! - Kita akan jumpa koala sebenar.
Ia duduk di ranting-ranting halus yang nampak rapuh
dan makan di situ.
Awak boleh nampaknya dari sini.
Itu dia!
- Nampak? - Wah.
Oh, Tuhan! Itu dia. Patutlah susah nak jumpa.
Di atas pokok ini, di tengah-tengah.
- Itu dia. - Buka pelindung kanta.
Oh, Tuhan. Patutlah saya tak nampak apa-apa.
Biasanya, koala tak buat apa-apa
selain makan daun pokok kayu putih dan tidur 20 jam sehari.
Ia pandang kita.
Gaya hidup koala yang santai memang mengagumkan.
Seronoknya dapat jumpa koala.
- Ya. - Jumpa lagi, kawan.
Terima kasih kerana lepak dengan kami.
Bukan mudah memulihara koala
selepas targedi kebakaran hutan dan perubahan iklim.
Terima kasih.
- Menakjubkan. - Sama-sama.
Namun, tiada yang mustahil
dengan sumbangan dana dan dedikasi penyokong pemuliharaan…
Syabas, semua.
…dan Smudge! Smudge pun banyak membantu.
Siapa budak baik?
Pemuliharaan budaya sama penting dengan pemuliharaan habitat.
Malah, di sini, ia bergerak seiringan.
Kami ke Bargo, New South Wales, untuk bekerja
dan makan tengah hari.
Tengoklah nanti.
Yerrabingin ialah syarikat milik bumiputera
yang giat memulihara tanah dan menyebarkan pengetahuan
masyarakat peribumi kepada generasi muda
supaya mereka juga boleh memelihara Bumi.
Mereka tawar khidmat reka bentuk landskap peribumi.
Kami ke Ladang Yerrabingin untuk berjumpa pengasas dan pemiliknya.
Hei! Selamat datang ke Ladang Yerrabingin.
- Terima kasih. - Kamu sesat?
Taklah. Gembira dapat datang ke sini.
Dalam bahasa nenek moyangnya, yerrabingin bermaksud "seiring sejalan".
Kami berjalan dengan Christian untuk menyelami sejarah tani di sini.
Padang kecil ini ditumbuhi rumput asli Australia.
Namanya rumput kanggaru.
Ahli botani Inggeris nampak kanggaru meragutnya
dan fikir, "Ini rumput kanggaru," tapi saya tak pernah nampak.
Masalahnya, ia tak nampak macam kanggaru.
Bijian ini wujud sejak dulu?
Ya.
Bijian peribumi tumbuh meliar.
Maksudnya, ia tahan kemarau
dan hidup subur tanpa baja atau air yang banyak.
Suku kami buat roti guna bijian.
Tidakkah penjajah sedar yang peribumi Australia
bercucuk tanam sejak dahulu lagi?
Mereka kata, "Tiada apa-apa di sini. Tanah ini tandus."
Penjajah mati kebuluran walaupun ada banyak makanan.
- Sebab mereka tak tahu. - Betul itu.
Penjajah mengganggap Australia dataran yang penuh lalang,
tapi sebenarnya ia kaya dengan rumput kanggaru
yang boleh dibuat tepung.
Antara cara memulihara tanah ialah memaksimumkan potensinya
dan di sini, rumput kanggaru,
merupakan sumber makanan yang tumbuh meliar dan mampan.
Seorang kawan kami cipta mesin penuai.
Biasanya kami tuai rumput kanggaru dengan tangan
dan dengan mesin ini, kami boleh tuai bijiannya
secara selektif tanpa merosakkan tumbuhan lain.
Ia sangat efisien.
Hakikatnya, ia cuma mesin pemotong rumput yang berkejituan tinggi.
Apa-apa pun ia lebih mudah daripada menuai dengan tangan,
jadi saya suka.
- Awak nak cuba? - Ya.
Kiu muzik lucu.
Nampak gayanya, dia akan menuai sehingga habis episod.
Dia betul-betul menjiwainya!
Saya dan Dylan tengok Darin tuai rumput.
- Dua jam kemudian. - Ya.
Tengok! Seronok betul dia.
Okey, cukup.
- Biar saya tengok. - Syif tamat.
Wah!
- Bolehlah buat roti. - Tengok itu.
Ini rumput kerbau, tapi di bawah itu rumput kanggaru.
Hebatnya mesin ini! Ia efisien.
Ada lima jenis bijian lain disemai di sini.
Mereka turut bereksperimen dengan sumber makanan asli lain.
Macam jejarum pain. Rasanya macam serai…
- Wah, wanginya! - Ya.
Macam sup tomyam.
Ada bau sedap.
Itulah untungnya ada ladang. Mewah dengan makanan.
- Wah! - Sedapnya.
- Makan! - Apa awak masak?
Kita ada roti yang dibakar.
Hasil titik peluh kami. Sebenarnya, peluh Darin.
- Jemput makan. - Sila.
Ini roti bijian rumput kanggaru.
Wah, biar betul?
Awak dapat rasa bijiannya.
- Wah, sedap! - Ya.
Selain itu, labu segar.
Saya panggang labu ini dengan biji akasia sejak pagi tadi.
Selain itu, kita ada filet ikan siakap.
Letak filet ini di atas daun.
Konsepnya sama macam daun pisang dalam sajian Asia…
Oh, ya.
Gila betul. Saya teruja tengok semua makanan ini.
Itu bukan sajian utama.
- Ini udang karang Moreton Bay. - Wah!
Dengan daun serai pedas.
Wah, saya paling suka udang karang.
Itulah gelaran bagi udang karang ini yang nampak macam makhluk asing.
Oh, Tuhan. Saya sangat lapar.
- Peliknya… - Hati-hati, panas.
Inilah sumber inspirasi filem Alien.
- Ya. - Ada apa-apa lagi?
Macam udang besar.
Makanan salah satu cara terbaik untuk menyelami budaya…
Oh, Tuhan.
- Ya, ini… - Inilah udang paling sedap.
…dan Ladang Yerrabingin tawar pengalaman mengasyikkan.
Nak rasa? Siapa lapar?
Bukan saja dengan hasil tani dan makanannya,
tapi sejarah budaya yang menyatupadukan semuanya.
Manis.
Pemuliharaan sesuatu yang menyeronokkan.
Pengalaman ini menakjubkan. Terima kasih kerana layan kami.
Semoga berjaya.
Akhir sekali, ini aktiviti pemuliharaan Australia paling epik.
Lebih 320 kilometer ke utara Sydney,
kami nak tengok salah satu spesies paling sinonim dengan Australia.
Tak, bukan kanggaru.
Apa dia? Roadrunner? Momok Tasmania dan roadrunner?
Tak, bukan roadrunner.
Kartun itu?
- Itu Wile E. Coyote dan Roadrunner. - Ya?
Burung itu? Saya dah lupa. Ia cuma rekaan, bukan?
Tak, ia spesies Yosemite Sam.
Awak ingat Yosemite Sam?
Kartun setiap pagi Sabtu. Saya sentiasa ternanti-nantikannya.
Samalah.
Sejujurnya, pengetahuan saya dan Darin tentang momok Tasmania
terhad dalam kartun sahaja.
Untuk pengetahuan anda,
ada kira-kira 25 ribu ekor momok yang masih hidup di Tasmania
dan sebuah badan swasta, Aussie Ark,
menyelamatkannya daripada kepupusan dan memindahkannya ke tanah besar.
Aussie Ark ditubuhkan untuk melindungi populasi momok Tasmania,
tapi mereka turut berusaha memulihara semua spesies terancam
kerana kalau satu spesies pupus,
mungkin kesannya terhadap ekosistem sangat besar.
Selamat datang.
- Hai. - Hei.
Ini pengasas, Tim Faulkner.
Selamat datang.
- Itu bukan momok Tasmania. - Ini Charlie.
- Hei, Charlie. - Itu koala.
Hai.
Nah, ambil ini.
- Apa itu? - Sejenis tupai terancam.
- Marsupial. - Oh, Tuhan!
Ada dua ekor tupai di dalam poketnya. Okey, tiada masalah.
- Poket awak penuh… - Namanya Petey.
Apa lagi awak sorok?
Ya, saya tahu! Ini kakaknya, Gumnut.
- Wah! Hai, Gumnut. - Hai.
Wah, comelnya.
Budak baik.
- Berapa banyak spesies? - Basah!
Ia kencing.
Oh, ya! Baguslah…
Ini kali pertama. Wah.
"Aku nak kencing."
Boleh dukung Charlie?
Ini kantung buatannya.
Biar saya lap tangan awak dulu.
- Ia nak lari. - Masukkannya.
Wah, ia nampak selesa. Okey.
- Ya. - Masuklah.
Habitat asal bersama ibunya ada banyak daun.
Jom! Kamu dah sedia?
Kasut putih?
- Ia akan kotor? - Jangan…
Saya cuma risau kamu digigit, tapi kamu akan selamat.
- Jom! - Momok itu menggigit?
Ya, gigitannya sangat kuat.
Bagus!
- Teruja betul. - Bagus.
Berapa ekor semuanya?
Ada lebih kurang 200 ekor.
Kami biak lebih 450 ekor, tapi jangka hayatnya enam tahun saja.
Apa?
Jangka hayat momok Tasmania…
Ia mula membiak pada umur dua, tiga dan empat tahun,
mati pada tahun keenam.
Asalnya, Aussie Ark ialah Devil Ark.
Selain momok Tasmania, kami berjaya biak 15 spesies lain,
kemudian seluruh habitat dan ekosistem.
- Tapi, ia diserang penyakit pada 1996. - Wah.
Penyakit itu mengancam populasinya. Sepuluh peratus saja terselamat.
- Kami bantunya. - Ya.
Kalau ada ancaman kepupusan, kami akan hentikannya.
Objektif pemuliharaan habitat ialah melindungi hidupan liar,
terutamanya spesies terancam.
Kenapa ia mesti dilindungi?
Pertama, ancaman daripada aktiviti manusia
seperti memburu, penebangan hutan, perubahan iklim, pencemaran dan lain-lain.
Apa pun punca ancaman kepupusannya,
secara logiknya, kita patut bantu selamatkan mereka.
Apa khabar?
Hei, kawan! Contohnya, momok Tasmania ini.
Spesies seperti momok Tasmania, koala dan panda
mesti dilindungi untuk mengekalkan biodiversiti.
- Terima kasih. - Dalam sesetengah kes,
di sesetengah kawasan, kalau satu spesies pupus,
ia beri kesan domino kepada yang lain dan menjejaskan seluruh ekosistem.
Dengan biodiversiti,
tahap keseimbangan dalam udara, air dan tanah lebih tinggi,
lantas menyelamatkan Bumi.
Kami bantu semua spesies terancam.
Melalui perundangan, menyediakan kawasan perlindungan,
program pembiakan pemuliharaan
dan pelbagai cara lain,
populasi boleh ditingkatkan ke tahap normal semula.
- Terima kasih, kawan. - Ya!
- Jom turun. - Baiklah.
Zac, boleh ambilkan baldi di belakang?
Wah! Oh, Tuhan!
- Sedapnya! Sebaldi daging busuk. - Ya.
Tengok. Sajian istimewa Darin.
- Ini… - Inilah bau itu.
Saya tertanya-tanya tadi, "Bau apa itu?"
Kita akan beri ia makan. Sebelum itu, dengar baik-baik.
Taklimat keselamatan penting.
Semasa di dalam, jangan sesekali suap ia makan.
Kalau ia datang dekat, jaga-jaga. Angkat sebelah kaki.
Kalau ia makin dekat, angkat kaki sebelum ia terkam.
Kekuatan rahang momok Tasmania adalah ketiga terkuat di dunia.
- Jangan sampai digigit. - Ketiga terkuat?
Betul. Tulang kita boleh hancur, jadi…
Jadi, buat apa masuk?
Ini suapan sosial.
Kita beri bangkai untuk tiru diet pemakanan asalnya.
Seekor gigit, daging tak tercarik.
Apabila dua ekor menggigit, daging tercarik.
Sepuluh hingga 12 ekor akan gigit serentak.
Oleh itu, awak perlu pegang daging
dan biar beberapa ekor momok menggigit.
Kami akan perhatikan awak.
Apa? Kenapa saya?
Awak pegang baldi itu.
Hati-hati melangkah.
Sebaik masuk, jalan mengundur untuk umpannya.
Okey.
Awak dah sedia?
Sedia untuk diratah oleh momok Tasmania?
Tak! Saya langsung tak…
Nah, ambil ini.
- Awak nampak pancang besi itu? - Ya.
- Sangkut tali ini di situ. - Nanti dulu…
- Sangkut? - Ya.
Sedapnya bau.
Ia akan menggigit.
Jaga kaki awak. Biar ia gigit.
Okey, teruskan. Jangan takut. Masuk perlahan-lahan.
Perlahan-lahan. Pusing.
Okey, biar ia gigit perlahan-lahan. Perlahan-lahan.
Bagus.
Perlahan-lahan. Hati-hati semasa sangkutnya, okey?
- Sebab… - Sangkut saja?
Perlahan-lahan. Pastikan ia ikut awak.
- Mencabar betul. - Ya.
Perlahan-lahan. Hati-hati supaya tangan awak tak diterkam.
Alamak.
Jangan risau, biar ia tarik. Okey, sangkut.
- Syabas! - Jaga-jaga di belakang awak.
Ya, memang sama macam kartun.
Sebab inilah kalau awak mabuk, jangan tidur di bawah pokok di Tasmania.
Fikir tentang momok-momok kelaparan ini.
Oh, Tuhan.
Ia makan semua bangkai sehingga habis licin.
- Dengar ia mengunyah. - Jom, ikut saya.
Tengok dari dekat.
Momok Tasmania hidup di Australia
sejak dahulu lagi.
Sekarang, ia diancam kepupusan.
Betul.
Sekarang, saya yang rasa macam nak pupus.
Kami bukan saja mencegah kepupusan
dengan membiakkan populasi sesuatu spesies,
- malah memperbaiki seluruh ekologi. - Awas.
Mari sini, semua! Jangan tamak.
Betul itu! Jangan tamak.
Ia cuba rembat daging itu.
- Ned Flanders. - Tengok.
- Sedia nak buat kerja? - Tadi bukan kerja?
Ya.
Wah, awak memang berani.
Kell.
- Hei. - Apa khabar?
- Zac, Darin. - Apa khabar?
- Kell penyelia. - Selamat berkenalan.
Ini kawasan pembiakan, tempat semua keajaiban berlaku.
Mula-mula, ambil semua perangkap.
Mereka pasang perangkap untuk tangkap momok di kawasan ini.
Ya! Saya dapat seekor yang masih hidup.
Semuanya dipasangi teg RFID untuk pantau
kesihatan, kesuburan dan umurnya.
Okey, sila letak di sini.
Untuk pengetahuan,
nama "momok Tasmania" diberikan oleh penjajah Inggeris
kerana lolongan dan jeritannya yang menakutkan.
Mungkin anda fikir ia terseksa,
tapi jangan risau kerana ia baik-baik saja.
Ini cara kita menyelamatkannya.
- Ada seekor lagi. - Ia marah.
Kita takkan lepaskan betina yang ada anak.
- Okey. - Ya.
- Kita perlu periksa dulu. - Betul.
Apa pendapat kamu? Jantan atau betina?
- Garangnya. - Betina.
Betina.
- Okey, sama. - Wah.
Zac, boleh duduk di belakang sana?
- Tonggengkannya. - Oh, Tuhan.
Saya belajar melalui pengalaman.
Apa empat digit terakhir?
"4223".
Crookshanks.
- Jantina? - Betina.
Kepala dan tengkoraknya sangat kuat,
jadi pegang kuat-kuat supaya ia tak bergerak.
Pegang di sini.
Tengok ini, Darin.
Itu mukanya.
Bagus. Pegang.
- Okey, Zac? - Ya.
Pegangnya. Dalam seminit dua lagi dan awak…
Duduk diam-diam.
Sekejap. Okey, lepaskannya.
Okey. Rancangan B.
Nampak? Apabila saya selak, awak mesti cubit bibir itu.
Ia masih belum mengovum,
tapi ia sihat.
- Ya. - Wah.
Jadi, tiada anak. Tak mengapa.
Kita pasti nampak kalau ada anak.
Anaknya macam kacang berwarna merah jambu.
Okey, ia akan dilepaskan.
Ya.
- Seterusnya. - Ini akan dipindahkan.
Jantan.
Nampak macam jantan.
Kita boleh nampak keadaannya tak sebaik betina-betina tadi.
Jantan mesti tunjuk kejantanannya dan betina akan melawan.
Jantan akan gigit tengkuk betina.
Ia akan tunjuk kejantanannya dan heret betina ke sarang.
Ia takkan tinggalkannya selama sepuluh hari.
Ia akan lawan semua jantan lain, jadi…
Ia nampak sihat, tapi ia agak kurus.
Maksudnya, ia sedia nak mengawan.
- Bagus. - Baguslah.
Nampaknya, spesies ini kurang romantik.
Bertenang. Berapa umurnya, Kell? Lima tahun?
Hei, bertenang.
Lima tahun.
Ia pun akan ikut kita. Wah, hebatnya.
Nampaknya, yang ini lebih agresif.
Tiada anak. Maaf, sayang.
Jangan angkatnya. Seseorang perlu lepaskannya.
Jangan tinggi-tinggi. Okey, bagus.
Momok betina ini tak bunting, tapi ia masih subur.
Kami lepaskannya ke kawasan pembiakan dan harap ia bunting tak lama lagi.
Ia jeling awak!
Oh, Tuhan! Saya bersyukur kerana masih hidup.
Awalnya, ada 44 ekor momok Tasmania saja.
Hari ini, ada 390 ekor momok Tasmania,
yang lahir di tanah besar Australia selepas tiga ribu tahun.
Momok Tasmania dan haiwan lain yang dibiakkan akan dipindahkan,
dilepaskan untuk hidup bebas di kawasan perlindungan seluas 1,000 ekar.
Gambar setiap haiwan yang dilepaskan ditampal di dinding itu.
Hari ini, dua ekor lagi dilepaskan.
Tahniah, momok.
Ini perjalanan terakhir awak.
Awak boleh intai dan perhatikannya.
- Itu dia. - Hei, kawan.
Tengok itu.
- Ia nak keluar. - Hei, kawan.
Ia nak balik.
- Balik rumah. - Terus balik.
Ya.
- Oh, Tuhan. - Itu agak hebat.
Kerja awak sangat mulia.
Negara kami kecil,
tapi kaya dengan haiwan unik yang terancam.
- Terima kasih banyak. - Sama-sama.
- Hari ini menakjubkan. - Syabas.
- Sama-sama. - Terima kasih kerana datang.
- Sama-sama. - Terima kasih kerana sambut kami.
Seronok dapat berkumpul semula di habitat baharu saya, Australia.
Pelajaran yang kami kutip tentang pemuliharaan flora, fauna
dan budaya, semuanya ialah idea sejagat.
Bak kata pepatah, "Bagai aur dengan tebing."
Aur bergantung ke tebing, tebing bergantung ke aur.
Kita saling bergantung. Itulah keseimbangan.
Tanah yang dipijak, air yang diminum, udara yang dihirup,
semuanya satu habitat besar yang kita wajib pulihara.
Kita boleh menikmatinya dengan rasa syukur dan tanggungjawab,
memulihara persekitaran semula jadinya
untuk generasi akan datang.
Hei, kita baru bermula.
Ikutilah pengembaraan kami.
Ia menyeronokkan.
Down To Earth mengiktiraf peribumi Australia.
Kami menghormati tradisi, budaya dan harapan leluhur peribumi Selat Torres.
Terjemahan sari kata oleh Saffura